CELEX: 32014D0020
Language: et
Date: 2013-09-23 00:00:00
Title: 2014/20/EL: Nõukogu otsus, 23. september 2013 , ühelt poolt Euroopa Liidu ja selle liikmesriikide ning teiselt poolt Šveitsi Konföderatsiooni vahelisele Euroopa satelliitnavigatsiooniprogramme käsitleva koostöölepingu liidu nimel allkirjastamise ja selle ajutise kohaldamise kohta

20.1.2014   
               
               
                  ET
               
               
                  Euroopa Liidu Teataja
               
               
                  L 15/1
               
            
         NÕUKOGU OTSUS,
         23. september 2013,
         ühelt poolt Euroopa Liidu ja selle liikmesriikide ning teiselt poolt Šveitsi Konföderatsiooni vahelisele Euroopa satelliitnavigatsiooniprogramme käsitleva koostöölepingu liidu nimel allkirjastamise ja selle ajutise kohaldamise kohta
         (2014/20/EL)
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 172 koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu ja nõukogus kokku tulnud liikmesriikide esindajad andsid 29. juunil 2010 vastuvõetud otsusega komisjonile loa alustada Šveitsiga läbirääkimisi satelliitnavigatsioonialase koostöölepingu (edaspidi „leping”) sõlmimiseks.
                  
               
                     (2)
                  
                  
                     Komisjon pidas lepingu üle läbirääkimisi liidu ja selle liikmesriikide nimel.
                  
               
                     (3)
                  
                  
                     Leping võimaldab Šveitsil osaleda Euroopa satelliitnavigatsiooniprogrammides. Vastutasuks annab Šveits panuse programmide rahastamisse.
                  
               
                     (4)
                  
                  
                     Läbirääkimised viidi edukalt lõpule ning komisjon parafeeris lepingu 6. märtsil 2013 ja Šveitsi Konföderatsioon parafeeris selle 12. märtsil 2013.
                  
               
                     (5)
                  
                  
                     Lepingule tuleks liidu nimel alla kirjutada, tingimusel et see sõlmitakse hilisemal kuupäeval.
                  
               
                     (6)
                  
                  
                     Et tagada lepingu viivitamatu rakendamine ja Šveitsi asjakohane osalemine Euroopa satelliitnavigatsiooniprogrammides, tuleks lepingu neid punkte, mis kuuluvad liidu pädevusse, ajutiselt kohaldada vastavalt lepingu artikli 27 lõikele 2.
                  
               
                     (7)
                  
                  
                     Lepingu artikli 27 lõike 1 kohaselt peaksid liit ja selle liikmesriigid lepingu heaks kiitma oma sisemenetluste kohaselt.
                  
               
                     (8)
                  
                  
                     Nõukogu on kohustatud komisjoni ettepaneku alusel vastu võtma seisukoha, mille liit võtab ühiskomitees, kui ühiskomiteed kutsutakse üles võtma vastu õiguslike tagajärgedega õigusakte või otsuseid, millega peatatakse lepingu kohaldamine.
                  
               
                     (9)
                  
                  
                     Nende küsimuste osas, mida käsitletakse ühiskomitees, kuid millel ei ole õiguslikke tagajärgi, peaks komisjon kooskõlastama liidu seisukoha liikmesriikidega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ühelt poolt Euroopa Liidu ja selle liikmesriikide ning teiselt poolt Šveitsi Konföderatsiooni vahelise Euroopa satelliitnavigatsiooniprogramme käsitleva koostöölepingu allakirjutamiseks antakse liidu nimel luba, eeldusel et nimetatud leping sõlmitakse.
            Lepingu tekst on lisatud käesolevale otsusele.
         
         
            Artikkel 2
            Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
         
         
            Artikkel 3
            Lepingut kohaldatakse ajutiselt kooskõlas lepingu artikli 27 lõikega 2 kuni selle sõlmimiseks vajalike menetluste lõpuleviimiseni. (1)
            
         
         
            Artikkel 4
            Nõukogu eesistuja esitab liidu nimel lepingu artikli 27 lõikes 2 sätestatud teate.
         
         
            Artikkel 5
            Käesolev otsus jõustub selle vastuvõtmise kuupäeval.
         
         
            Brüssel, 23. september 2013
            
               
                  Nõukogu nimel
               
               
                  eesistuja
               
               V. JUKNA
            
         
         
            (1)  Nõukogu peasekretariaat avaldab Euroopa Liidu Teatajas lepingu ajutise kohaldamise kuupäeva.